Yaki da ta’addanci: Magu ya yi ma barayin dukiyar jama’a sabon albishir a 2020 ▷ Legit.ng
Yaki da ta’addanci: Magu ya yi ma barayin dukiyar jama’a sabon albishir a 2020
18 days ago 1419 views by Muhammad Auwal
Mukaddashin shugaban hukumar yaki da rashawa da yi ma tattalin arzikin kasa zagon kasa, EFCC, Malam Ibrahim Magu ya bayyana cewa zasu dauki sabin tsauraran matakai a kan barayin dukiyar jama’a, musamman barayin mai a yankin Neja Delta.
Magu yace idan suka kammala dabbaka sabbin tsauraran matakan nasu, barayin ba zasu sake samun wani katabus na yi ma tattalin arzikin kasa zagon kasa ba, musamman a cikin sabuwar shekarar 2020.
KU KARANTA: Za mu debi sabbin ma’aiakata da suka cancanta a NAFDAC – Shugabar NAFDAC
Gidan talabijin na Channels ta ruwaito Magu ya bayyana haka ne yayin ziyarar daya kai ofishin EFCC dake garin Fatakwal na jahar Ribas, inda ya gargadi ga barayin mai da masu fasa bututun mai da suka daina ko kuma su fuskanci fushin hukumar.
Haka zalika Magu ya kai ziyara zuwa rukunin rundunar Sojan kasa na 6 dake garin Fatakwal inda hukumar EFCC ta ajiye motocin da kotu ta kwace daga hannun barayi ta mika ma gwamnati ta hannun hukumar, inda yace suna cigaba da gudanar da tsarin yin gwanjon motocin.
“Duk motocin da aka kwace su na gwamnati ne, muna cigaba da tafiyar da tsarin, muna bin tsari ne wajen yin gwanjon motocin, ba zamu boye komai ba, duk motocin da muka yi gwanjonsu suna nan bamu fitar dasu ba har sai an kammala biyan kudi.” Inji shi.
Zakaran da Allah Ya nufa da cara: Yaron kwamishina ya tsira daga hannun yan bindiga